# El manual de l'&skanlite;

## Introducció

L'&skanlite; és una aplicació per a l'escaneig d'imatges senzilla que no fa res més que escanejar i desar les imatges. L'&skanlite; pot obrir un diàleg de desament per a cada imatge escanejada o desar-les immediatament en una carpeta especificada amb noms i format generats automàticament. L'usuari també pot triar mostrar la imatge escanejada abans de desar-la.

L'&skanlite; pot desar les imatges en tots els formats admesos per les &Qt;. Per exemple, els següents formats:

- png (de 8 i 16 bits per color)

- jpeg, jpg, jpeg 2000

- bmp

Podeu comprovar l'estat del suport del vostre escàner des de la pàgina «Supported Devices» del projecte SANE.

## Usar l'&skanlite;

### Seleccionar l'escàner

Es pot especificar un escàner predeterminat a la línia d'ordres de l'&skanlite; utilitzant `skanlite -d [nom_dispositiu]` en una terminal. Si l'escàner seleccionat no es pot obrir o si no es proporciona cap escàner predeterminat, s'obrirà un diàleg per a la selecció de l'escàner.

El diàleg per a la selecció de l'escàner a l'&skanlite; El diàleg per a la selecció de l'escàner a l'&skanlite;

L'usuari podrà escollir l'escàner a utilitzar i prémer D'acord per a obrir-lo. El prémer Cancel·la causarà la sortida de l'&skanlite;.

No s'ha trobat cap escàner No s'ha trobat cap escàner

En cas de no trobar cap dispositiu, potser perquè l'escàner no està encès o es troba desconnectat, corregiu-ho. A continuació, Actualitza la llista de dispositius es podrà utilitzar per tornar a carregar la llista dels escàners.

No tots els controladors/dorsals suporten aquesta característica. En aquest cas, sortiu de l'&skanlite;, connecteu l'escàner i reinicieu l'aplicació.

## Finestra principal de l'&skanlite;

Finestra principal de l'&skanlite; Finestra principal de l'&skanlite;

A la finestra principal, l'usuari té dos conjunts d'opcions d'escàner: Opcions bàsiques i Opcions específiques de l'escàner. La pestanya Opcions bàsiques conté els paràmetres més comuns que ofereixen els dorsals de l'escàner de SANE, mentre que a la pestanya Opcions específiques de l'escàner conté totes les opcions del dorsal. Les opcions a la llista dependran del suport de SANE per al vostre controlador: «libksane» (la qual utilitza l'&skanlite;) hauria de ser capaç de mostrar la majoria dels tipus de paràmetres que proporciona SANE (les taules de gamma analògiques no estan suportades en aquest moment).

La pestanya «Opcions específiques de l'escàner» La pestanya «Opcions específiques de l'escàner»

Les opcions específiques de l'escàner contenen opcions més detallades dels dorsals. L'&skanlite; (libksane) no té cap tractament especial per a aquestes opcions.

Si esteu satisfet amb la vostra configuració, podeu utilitzar la petita fletxa a la part superior del separador d'opcions. Quan hi feu clic plegarà o desplegarà les opcions. El plegat pot tapar l'àrea de vista prèvia, però s'esvaeix quan el cursor del ratolí es mou fora del plegat.

### Escanejar

Per escanejar una imatge, l'usuari pot començar amb una vista prèvia i després seleccionar la part de l'àrea d'escaneig per fer l'escaneig final. La vista prèvia de l'escaneig s'inicia prement el botó de vista prèvia.

El botó de vista prèvia El botó de vista prèvia

Quan s'escaneja l'àrea per a la imatge final s'obté la vista prèvia i es podrà seleccionar.

Selecció i zoom Selecció i zoom

Per a seleccionar millor la imatge, l'usuari pot apropar, allunyar la selecció actual o ajustar la vista prèvia a la finestra.

El botó «Zoom per ajustar» El botó «Zoom per ajustar»

Quan la imatge és seleccionada, es pot capturar la imatge final prement el botó d'escaneig final.

El botó d'escaneig final El botó d'escaneig final

Veureu el progrés de l'escaneig.

Digitalització en curs Digitalització en curs

Si se selecciona Vista prèvia abans de desar en els ajustaments, la imatge escanejada serà mostrada en una finestra de vista prèvia com es pot veure a continuació a la captura de pantalla. Si es prem Desa, es desarà la imatge i, si es prem Descarta, es descartarà la vista prèvia i es tornarà a la finestra principal.

La finestra de vista prèvia La finestra de vista prèvia

### Escanejar múltiples seleccions

De vegades sols necessitareu algunes parts d'una imatge. En lloc d'escanejar tota la fotografia i després utilitzar una aplicació de gràfics (&pex;, el &kolourpaint;) per a desar les diferents parts en fitxers per separat, utilitzeu la característica de múltiples seleccions de l'eina.

Múltiples seleccions Múltiples seleccions

Escanegeu una vista prèvia i aleshores utilitzeu el &BER; per a seleccionar la primera part de la imatge a la vista prèvia. Manteniu l'àrea seleccionada amb el cursor del ratolí i feu clic sobre la icona verda + per a seleccionar l'àrea. Les àrees seleccionades quedaran indicades mitjançant una vora vermella. Ara seleccioneu les següents parts de la imatge de la mateixa manera.

Per eliminar una sola selecció manteniu l'àrea amb el cursor del ratolí i feu clic sobre el botó vermell amb una icona -. Amb Neteja les seleccions des del menú contextual llançat amb el &BDR; s'eliminaran totes les seleccions en una vista prèvia.

Si poseu dues imatges o fotografies separades al vostre escàner i s'ha iniciat una vista prèvia, l'&skanlite; preseleccionarà automàticament les diferents àrees. Aquest comportament es pot desactivar al diàleg de configuració.

Si esteu satisfet amb la vostra elecció, comenceu l'escaneig final per lots de totes les seleccions. Les imatges es desaran mitjançant la característica de canvi de nom per lots que es descriu al diàleg de configuració.

### Ajustaments de l'&skanlite;

En prémer el botó Arranjament, es mostrarà el diàleg de configuració al davant de la finestra principal. Des d'on podreu triar els ajustaments més importants.

Aquí hi ha una captura de pantalla del diàleg de configuració de l'&skanlite; Diàleg de configuració de l'&skanlite;

Vista prèvia abans de desar:

- L'usuari pot triar previsualitzar la imatge abans de desar. En aquest cas, es pot marcar l'opció Vista prèvia abans de desar. Si l'usuari no vol previsualitzar la imatge, aquesta opció haurà d'estar desmarcada.

Mode del desament:

- Aquest ajustament permet triar com desarà les imatges l'&skanlite;. Si trieu Obre el diàleg de desament per a cada imatge s'obrirà el diàleg de desament per a cada imatge escanejada. Si preferiu que l'&skanlite; les desi automàticament (generant automàticament un nom i desant la imatge en una carpeta predefinida), podeu triar Obre el diàleg de desament només per a la primera imatge. Aquesta opció obrirà el següent diàleg «Ubicació de desament» per a la primera imatge escanejada.

  Aquí hi ha una captura de pantalla del diàleg de desament de l'&skanlite; Diàleg de desament de l'&skanlite;.

Ubicació de desament:

- Aquest ajustament defineix la ubicació de desament predeterminada i el nom dels fitxers. Aquesta ubicació de desament és la vostra carpeta d'inici i podeu canviar-la fent clic al botó ....

Nom i format:

- Aquest paràmetre defineix el prefix de la imatge per a les imatges desades automàticament i també és el nom suggerit per a la imatge del diàleg de desament. La imatge desada automàticament tindrà un sufix numèric (el ### serà substituït per números) que s'incrementarà cada vegada que es desi una imatge.

  També podeu triar el format de desament del fitxer, el valor predeterminat és PNG.

Indica la qualitat per desar:

- L'usuari pot optar per especificar la qualitat de la imatge que s'utilitzarà per a desar-les. Aquest ajustament afectarà el nivell de compressió utilitzat. Si no està marcada, la qualitat serà el valor predeterminat triat per les &Qt;.

Estableix la resolució de la vista prèvia (ppp)

- L'&skanlite; utilitza heurístiques per intentar obtenir una resolució sana, però si això falla i la resolució és massa alta o baixa, la resolució de la vista prèvia es podrà establir manualment amb aquesta opció.

Desactiva les seleccions automàtiques

- Per omissió, les seleccions automàtiques estan habilitades; i després d'una vista prèvia, la «libksane» intentarà seleccionar automàticament les imatges de la vista prèvia i farà un escaneig per lots de les àrees seleccionades. &pex;, si col·loqueu dues fotografies a l'escàner i feu una vista prèvia, l'&skanlite; afegirà automàticament seleccions de les fotografies.

  Si, en canvi, soleu escanejar documents, és possible que la selecció automàtica seleccioni moltes parts diferents en els documents i haureu de treure manualment les seleccions. Per evitar-ho, marqueu la casella de selecció i inhabiliteu la selecció automàtica.

Restableix les opcions de l'escàner als valors predeterminats

- Els últims ajustaments emprats es tornaran a carregar a l'inici. Si heu amuntegat les opcions (per exemple, si heu canviat els ajustaments per a la correcció del color, disponible en alguns dels dorsals, sense saber el que volen dir), la imatge podria començar a semblar molt estranya. Per a aquest escenari, aquesta opció proporciona una manera de revertir els ajustaments als valors predeterminats, els quals són una combinació dels valors predeterminats del dorsal i la «libksane».

### Ajuda, quant al, arranjament i tancar

A la part inferior de la finestra principal trobareu els botons Ajuda, Quant al, Arranjament i Tanca.

Els botons de la finestra principal Els botons de la finestra principal

El botó Ajuda mostra el Centre d'ajuda del &kde; amb el manual de l'&skanlite;. El botó Quant al mostra el diàleg Quant al del &kde; per a l'&skanlite;. El botó Arranjament mostra el diàleg de configuració i el botó Tanca s'utilitzarà per a sortir de l'&skanlite;.

## Crèdits i llicència

&skanlite;

Copyright del programa 2007 Kåre Särs kare dot sars at iki dot fi

Col·laboradors:

- Autor: Kåre Särs kare dot sars at iki dot fi

Traductor de la documentació: &credits.Antoni.Bella;

&underFDL;

L'&skanlite; està llicenciat sota la llicència GPL i la biblioteca «libksane», emprada per l'&skanlite;, està llicenciada sota la LGPL. Nota: la biblioteca «libsane» està sota la llicència GPL amb una excepció.

&documentation.index;